**Skolebestyrelsesmøde**

**Dato:**

**TORSDAG d. kl. 16.30 - 18.30**

**På Nyborg Heldagsskole, konferencelokalet.**

|  |  |
| --- | --- |
| **Deltagere:** Ronni Schønemann – forælder (Formand)Bo Rasmussen – forælder Henriette Winther – forælderMorten Sterling – forælderJette Haunstrup – forælder (sup.)Karina Gottlieb – forælder (sup.) Stefan Wilkens – Eksternt medlem fra Skellerup**Medarbejdere:**David Wulf Andersen – Viceskoleleder og referentMiguel Svane – Skoleleder**Afbud fra:**Rasmus K. Jacobsen– TR pædagoger og medarbejderrepræsentantJeppe Dørup – TR lærere og medarbejderrepræsentantNathja Molsgaard – forælder**DAGSORDEN:** |  |

1. **Nyt fra Skoleleder, Formanden og Skellerup.**

Ronni afsatte sin deltagelse i det kommende Fællesrådsmøde til Karina.

Miguel fortalte at vi er kommet godt i gang med skoleåret. Vi er tilbage på normalt timetal, hvilket betyder bedre forhold for samarbejdet og eftermiddagsaktiviteter.

Op til sommerferien fik vi ansat en lærer og pædagog, hvor bestyrelsesmedlem deltog i ansættelsessamtalerne – det giver god mening at vi er sammen om det!

Der bliver snart slået endnu en lærerstilling op, med det formål at konvertere en midlertidig stilling til en fast.

Der er nu etableret fuld videoovervågning. Det har desværre vist sig nødvendigt af hensyn til at undgå hærværk og tyveri. Videoer bliver kun set i forbindelse med hærværk, og det blev understreget at ALLE er meget velkomne til at bruge skolens faciliteter på en god måde!

I Skellerup håber man, grundet de lempede restriktioner, på snart at komme i gang med fællesspisninger, julemarked og en god fest!

1. **Status på coronarestriktioner og elevernes og personalets hverdag.**

Vi kører næsten normale tilstande med elevaktiviteter på tværs i afdelingerne og at personalet der kan samarbejde på tværs på hele skolen.

Hvis børn bliver smittet med corona hjemsendes typisk kun klassen til test. Elever der er vaccinerede bliver ikke hjemsendt.

På medarbejdersiden kan vi blive ramt når ansattes børn bliver hjemsendt til isolation eller test.

Det er fortsat muligt at blive testet to gange om ugen her på skolen.

1. **Orientering om skolens indsats omkring efteruddannelse og supervisionsmodellen.**

Vi afsluttede skoleåret med en fælles pædagogisk dag – det første fælles arrangement i halvandet år!

Der er et omfattende program for fælles faglig udvikling for det kommende år. Omdrejningspunktet bliver det fælles pædagogiske- og didaktiske fundament. Det bliver en rejse ind i forståelsen af vores børns handlinger – at kunne se bagom og finde de udviklingspunkter der potentielt kan styrke de svage kompetencer. Det bliver til fem halve og to hele uddannelsesdage der bliver styret af psykolog Jens Wilbrandt, der også står for vores teamsupervisioner.

Samtidig fortsætter vi arbejdet med den professionelle dialog og feedback mellem de voksne på skolen. Her er rammen de fire årlige afdelingssupervisioner der styres af psykolog Camille Leicht.

1. **Drøftelse af skolebestyrelsens sammensætning ifht. at medlemmer forlader bestyrelsen før tid. Der skal bruges to nye medlemmer + evt. en suppleant. Forslag om, at der op til september-mødet findes 2-3 forældre til bestyrelsen og der vælges ny formand (konstituering).**

Vi vil gerne have en bestyrelse med mange forældre – det giver dynamik og bredde i vores drøftelser! Jette og Karina takkede ja til at blive opgraderet til fuldgyldige bestyrelsesmedlemmer i stedet for suppleanter. Ledelsen vil sætte en eftersøgning i gang efter nye suppleanter. Da vi ikke er i valgår, kan vi optage nye medlemmer i bestyrelsen uden valghandling.

1. **Møderække frem til jul:**

**20. sept. (Hvor Ronni deltager for sidste gang)**

**1. nov.**

**16. dec. (julefrokost-møde)**

1. **Drøftelse af videre tiltag mht. bestyrelsens/skolens indsatser omkring elevernes fritidsfællesskaber.**

Vi er i gang med samarbejdet med Nyborg Ungdomsskole – der er afholdt indledende møder og der er endnu et møde på vej, hvor årets indsatser for at styrke vores elevers deltagelse konkret skal lægges på plads.

Bestyrelsen bad om også at have fokus på juniorklubberne, der er fritidstilbuddet for elever i 4. til 6. klasse.

Ungdomsskolens tilbud kan også benyttes af vores elever fra andre kommuner.

**Evt.**

Det blev besluttet at tage deltagelse på Skole og Forældres Landsmøde op som punkt på næste møde.

Forældre har først fået besked om bevilling af kørsel til skole, fredagen før skolestart – det er for sen afklaring! Miguel presser på hos Forvaltningen for at få dette ændret fremadrettet.

Det blev vedtaget at evaluere vores nye afdelingspædagogsystem, der skal sikre vikardækning med kendte, dygtige voksne, på mødet i november.

Der er et projekt med biodiversitet på vej på skolen, der blandt andet omfatter arealet ved skolens parkeringsplads. Elevrådet inddrages sammen med kommunens biolog.